Nojauktā līnija posmā Paplaka—Priekule
**Dzelzceļa līnija Liepāja—Vaiņode** bija dzelzceļa līnija Latvijā, kas savienoja Liepājas pilsētu ar Valsts robežu (9 km no Vaiņodes). Līnijas garums bija 67 km, tajā bija viens sliežu ceļš. Pasažieru vilcienu kustība līnijā pārtraukta 1998. gadā. 2012. gadā nojaukts posms Liepāja—Priekule, bet posms Priekule—Vaiņode ir slēgts un netiek izmantots.

Vēsture
-------

Dzelzceļa līnija tika uzbūvēta 1871. gadā kā daļa no līnijas Liepāja—Kaišadore, ko uzbūvēja Liepājas dzelzceļu sabiedrība. 1877. gadā līnija pārgāja Liepājas—Romnu dzelzceļa sabiedrības īpašumā, bet no 1891. gada tā piederēja valstij. 1998. gadā tika pieņemts lēmums par līnijas slēgšanu. 2012. gadā tika nojaukts posms Liepāja—Priekule.

Vaiņodes stacijas ēka
### Pasažieru vilcienu satiksme

Padomju laikā (80. gadu beigās) līnijā kursēja 4 pasažieru vilcienu pāri dienā maršrutā Liepāja—Vaiņode. Posmā Priekule—Liepāja kursēja vilciens Karaļauči—Liepāja, bet posmā Vaiņode—Priekule — vilciens Rīga—Klaipēda. 90. gadu sākumā (līdz 1995. gadam) kursēja vilciens Rīga—Mažeiķi—Vaiņode—Liepāja. No 1995. gada kursēja tikai 2 vilcienu pāri dienā maršrutā Liepāja—Vaiņode, bet no 1996. gada līdz kustības pārtraukšanai — 3 pāri. Pasažieru vilciena kustība tika pārtraukta 1998. gada 24. februārī.

### Vēsturiski vilcienu saraksti

* Vilcienu saraksts maršrutā Liepāja—Vaiņode 1979. gadāVilcienu saraksts maršrutā Liepāja—Vaiņode 1979. gadā
* Vilcienu saraksts maršrutā Jelgava—Liepāja caur Mažeiķiem 1940. gada vasarāVilcienu saraksts maršrutā Jelgava—Liepāja caur Mažeiķiem 1940. gada vasarā

### Protests pret vilciena atcelšanu

Sākot ar 1997. gada 19. augustu bija plānots pārtraukt pasažieru vilcienu kustību maršrutā Liepāja—Vaiņode, tādēļ 1997. gada 17. augusta vakarā neapmierinātie Vaiņodes iedzīvotāji ar mēbelēm un citiem priekšmetiem nobloķēja Vaiņodes stacijas sliežu ceļus pie pārbrauktuves, neļaujot pamest staciju pēdējam pasažieru vilcienam (vaiņodnieki uzzināja, ka pēdējo reisu plānots izpildīt dienu iepriekš) uz laiku, kamēr Vaiņodē neieradīsies VAS "Latvijas dzelzceļš" toreizējais ģenerāldirektors Andris Zorgevics, vai arī kamēr netiks mainīts lēmums par vilcienu atcelšanu. 22. augustā Vaiņodē ieradās Andris Zorgevics, bet nekāds kompromiss netika pieņemts. Vaiņodes un Priekules iedzīvotāji par labāku variantu uzskatīja laist vienvagona automotrisi. Tika ierosināta arī krimināllieta par šo piketu. Pēc toreizējā satiksmes ministra Viļa Krištopana vizītes Vaiņodē, apsolot atjaunot pasažieru vilcienu satiksmi līdz 1. novembrim, 9. oktobrī barikādes tika nojauktas. 1. novembrī vilciena kustība tika atjaunota, ko nodrošināja AS "Vaiņodes dzelzceļš". Taču 1998. gada 24. februārī vilciena kustība atkal tika pārtraukta, ar ko vaiņodnieki bija neapmierināti un atkal izgāja uz sliedēm protestējot, bet policijas darbinieki viņus izklīdināja.

Stacijas
--------

1. Liepāja (Libau)
2. Krustojums
3. Ālande (Bāte)
4. Dubeņi
5. Gavieze (Grobiņa)
6. Susta (Lanģi)
7. Krogzemji
8. Paplaka (Pleike)
9. Priekule
10. Gulben
11. Elkuzeme (Auguste)
12. Vaiņode
13. Kazbari
14. Widmeschi
15. *Luša (Lietuvas teritorijā)*
16. *Naudvaris* *(Lietuvas teritorijā)*

Atsauces
--------

1. ↑  «Publiskās lietošanas dzelzceļa infrastruktūras pārvaldītāja pārskats par plānotajiem pakalpojumiem 2007; VAS Latvijas dzelzceļš». Arhivēts no oriģināla, laiks: 2013. gada 15. jūnijā. Skatīts: 2013. gada 29. septembrī.
2. ↑  «Latvijas dzelzceļu līnijas; Latvijas dzelzceļa vēstures muzejs». Arhivēts no oriģināla, laiks: 2014. gada 29. martā. Skatīts: 2010. gada 10. oktobrī. Arhivēts 2014. gada 29. martā, *Wayback Machine* vietnē.
3. ↑  Vilciens ir, vilciena nav. Atkal būs?[novecojusi saite], Kurzemes Vārds. Atjaunināts: 2016. gada 19. septembrī.
4. ↑  Служебное расписание движения пригородных поездов 1989/1990 г.; Прибалтийская железная дорога (krieviski)
5. ↑  Служебное расписание движения пассажирских поездов с 28 мая 1989 года; Прибалтийская железная дорога (krieviski)
6. ↑  Piepilsētas vilcienu kustības dienesta saraksts 1993./1994. g.; Valsts uzņēmums "Latvijas dzelzceļš"
7. ↑  Piepilsētas vilcienu kustības dienesta saraksts 1995./1996. g.; VAS Latvijas dzelzceļš
8. ↑  Piepilsētas vilcienu kustības dienesta saraksts 1996./1997. g.; VAS Latvijas dzelzceļš
9. ↑  Pasažieru vilcienu kustības saraksts (saīsināts) 1979. g. Rīga:, Transports, 1979.
10. ↑  1940. gada vasaras vilcienu, autobusu, tramvaju un kuģu līniju saraksts no 1940. g. 19. maija. Rīga: LETA.
11. ↑  Vaiņodes iedzīvotāji bloķē sliežu ceļus Diena.lv
12. ↑  Zorgevics nepiekāpjas Vaiņodniekiem Diena.lv
13. ↑  Lursoft. «News.lv: Zorgevics nepiekāpjas vaiņodniekiem 23.08.1997 Diena». *LLB* (latviešu), 2022-07-15. Skatīts: 2022-07-15.
14. ↑  «Par piketu Vaiņodē - krimināllieta». *www.diena.lv*. 1997-09-09. Skatīts: 2022-07-15.
15. ↑  Vaiņodnieki beidz piketēt un atbrīvo sliedes Diena.lv
16. ↑  «Vaiņodnieku nepiekāpība maina ministra attieksmi». *www.diena.lv*. 1997-09-16. Skatīts: 2022-07-15.
17. ↑  «Pārtrauc kursēt vilciens Vaiņode-Liepāja». *Diena.lv*. 1995-02-25. Skatīts: 2022-07-15.

Ārējās saites
-------------

* Dzelzceļa līnijas Liepāja—Vaiņode staciju fotogrāfijas (krieviski)

|  |  |  |  |
| --- | --- | --- | --- |
| 

| * s
* d
* l
Dzelzceļa stacijas līnijā Liepāja—Vaiņode |
| --- |
|  |
| Liepāja → Ālande → Dubeņi → Grobiņa → Gavieze → Susta → Krogzemji → Paplaka → Priekule → Elkuzeme → Vaiņode → Kazbari |

 |